text: নওগাঁ মহিলা পরিষদের উদ্যোগে বিশ্ব মানবাধিকার দিবস উপলক্ষ্যে আলোচনা অনুষ্ঠিত | রুপসীবাংলা নিউজ
  হোম রাজশাহী নওগাঁ নওগাঁ মহিলা পরিষদের উদ্যোগে বিশ্ব মানবাধিকার দিবস উপলক্ষ্যে আলোচনা অনুষ্ঠিত
  নওগাঁ মহিলা পরিষদের উদ্যোগে বিশ্ব মানবাধিকার দিবস উপলক্ষ্যে আলোচনা অনুষ্ঠিত
  নিজস্ব প্রতিবেদক, নওগাঁ (২৬ নভেম্বর) : নওগাঁয় মহিলা পরিষদের উদ্যোগে আর্মতজাতিক নারী নির্যাতন প্রতিরোধ পক্ষ-১২ এর বিশ্ব মানবাধিকার দিবস পালন উপলক্ষ্যে আলোচনা সভা অনুষ্ঠিত হয়েছে।
  এতে প্রধান অতিথি ছিলেন, মহিলা পরিষদের উপদেষ্টা ও সাবেক এমপি ওহিদুর রহমান। রবিবার বিকেলে প্যারিমোহন লাইব্রেরী মিলনায়তনে নওগাঁ জেলা শাখা এর আয়োজন করে।
  নওগাঁ মহিলা পরিষদের সভানেত্রী ফেরদৌসী রহমানের সভাপতিত্বে অনুষ্ঠিত আলোচনা সভায় অন্যান্যের মধ্যে এ্যাডঃ আব্দুল বারী, পরিষদের সহ-সভাপতি ও জাতীয় মহিলা সংস্থার চেয়ারম্যান শাহনাজ মালেক, সিদ্দিকা খাতুন, সাধারন সম্পাদিকা অধ্যাপিকা নূরজাহান বেগম, সাংগঠনিক সম্পাদিকা ও সদর উপজেলা পরিষদের ভাইস চেয়ারম্যান পারভীন আকতার, লিগ্যাল এইড সম্পাদিকা মমতাজ বেগম, আন্দোলন সম্পাদিকা মিসেস জেসমিন, নারী নেত্রী আকতার বানু তনু, কাজী নার্গিস আকতার, ডলি আজাদ, ফেরদৌসী বেগম রুনু, তসলিমা আলম প্রমুখ বক্তব্য রাখেন। বক্তারা বলেন, পুরুষদের পাশাপাশি নারীদের ঘর থেকে বেরিয়ে এসে সমাজের প্রতিটি ক্ষেত্রে অংশ গ্রহন করতে হবে। নিজেদের অধিকার নিজেদেরই প্রতিষ্ঠিত করতে হবে।